REGULAMENTUL ADIȚIONAL AL CURȚII DE JUSTIȚIE

Cuprins

Capitolul I – Comisiile rogatorii (articolele 1-3)

Capitolul II – Asistența judiciară (articolele 4 și 5)

Capitolul III – Denunțarea mărturiei mincinoase săvârșite de martori și de experți (articolele 6 și 7)

– Dispoziții finale (articolele 8 și 9)

Anexa I – Lista vizată la articolul 2 alineatul (1)

Anexa II – Lista vizată la articolul 4 alineatul (2)

Anexa III – Lista vizată la articolul 6

CURTEA DE JUSTIȚIE,

având în vedere articolul 207 din Regulamentul de procedură (1),

având în vedere articolul 46 alineatul (3) din Actul privind condițiile de aderare a Republicii Bulgaria și a României și adaptările tratatelor pe care se întemeiază Uniunea Europeană (2),

având în vedere articolul 45 din Actul privind condițiile de aderare a Republicii Croația, precum și adaptările la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice (3),

întrucât:

ADOPTĂ PREZENTUL REGULAMENT ADIȚIONAL:

CAPITOLUL 1

Comisiile rogatorii

Articolul 1

(1) Efectuarea comisiei rogatorii se dispune prin ordonanță; aceasta cuprinde numele, prenumele, calitatea și adresa martorilor sau a experților, indică faptele cu privire la care vor fi ascultați martorii sau experții, desemnează părțile, agenții, avocații sau consilierii acestora, precum și domiciliul ales al acestora și expune pe scurt obiectul litigiului.

(2) Grefierul notifică ordonanța părților.

Articolul 2

(1) Grefierul trimite ordonanța autorității competente, menționată în anexa I, aparținând statului membru pe teritoriul căruia trebuie audiați martorii sau experții. Dacă este cazul, grefierul anexează la ordonanță o traducere în limba sau în limbile oficiale ale statului membru destinatar.

(2) Autoritatea desemnată în temeiul alineatului (1) transmite ordonanța autorității judiciare competente potrivit dreptului său intern.

(3) Autoritatea judiciară competentă aduce la îndeplinire comisia rogatorie în conformitate cu prevederile dreptului său intern. După aducerea la îndeplinire, autoritatea judiciară competentă transmite autorității desemnate în temeiul alineatului (1) ordonanța privind comisia rogatorie, înscrisurile rezultate din efectuarea acesteia și un borderou al cheltuielilor. Aceste înscrisuri se transmit grefierului Curții.

(4) Grefierul asigură efectuarea traducerii înscrisurilor în limba de procedură.

Articolul 3

Cheltuielile ocazionate de comisia rogatorie sunt în sarcina Curții, cu excepția situației în care aceasta dispune, dacă este cazul, să fie suportate de către părți.

CAPITOLUL II

Asistența judiciară

Articolul 4

(1) Prin ordonanța de admitere a cererii de acordare a beneficiului asistenței judiciare, Curtea dispune desemnarea unui avocat pentru asistarea persoanei în cauză.

(2) Dacă persoana în cauză nu propune ea însăși un avocat sau dacă propunerea făcută de aceasta nu este încuviințată de către Curte, grefierul transmite o copie a ordonanței, certificată pentru conformitate cu originalul, și o copie a cererii de asistență judiciară către autoritatea competentă din statul respectiv, menționată în anexa II.

(3) Pe baza propunerilor transmise de această autoritate, Curtea procedează la desemnarea din oficiu a avocatului însărcinat să asiste persoana în cauză.

Articolul 5

Curtea se pronunță asupra cheltuielilor și onorariilor avocatului; la cerere, se poate dispune plata unui avans către acesta.

CAPITOLUL III

Denunțarea mărturiei mincinoase săvârșite de martori și de experți

Articolul 6

Curtea, după ascultarea avocatului general, poate decide să denunțe autorității competente, menționată în anexa III, aparținând statului membru ale cărui instanțe sunt competente să sancționeze din punct de vedere penal, mărturia mincinoasă săvârșită sub jurământ în fața Curții de un martor sau de un expert.

Articolul 7

Decizia Curții se transmite prin grija grefierului. Aceasta descrie faptele și împrejurările pe care se întemeiază denunțul.

Dispoziții finale

Articolul 8

Prezentul Regulament adițional înlocuiește Regulamentul adițional din 4 decembrie 1974 (JO L 350, 28.12.1974, p. 29.), astfel cum a fost modificat, ultima dată, la 21 februarie 2006 (JO L 72, 11.3.2006, p. 1.).

Articolul 9

(1) Prezentul regulament, autentic în limbile prevăzute la articolul 36 din Regulamentul de procedură, se publică în Jurnalul Oficial al Uniunii Europene.

(2) Acesta intră în vigoare la data publicării.

(1) JO L 265, 29.9.2012, p. 1, astfel cum a fost modificat la 18 iunie 2013 (JO L 173, 26.6.2013, p. 65).

(2) JO L 157, 21.6.2005, p. 203.

(3) JO L 112, 24.4.2012, p. 21.

Secretary of State for the Home Department

Minister for Justice and Equality

The Law Society of Northern Ireland, Belfast (for applicants residing in Northern Ireland)

The Law Society of Scotland, Edinburgh (for applicants residing in Scotland)

The Law Society, London (for applicants residing in England or Wales)

Minister for Justice and Equality

ANEXA III

Lista vizată la articolul 6

Belgia

Service public fédéral Justice – Federale Overheidsdienst Justitie

Bulgaria

Върховна касационна прокуратура на Република България

Republica Cehă

Nejvyšší státní zastupitelství

Danemarca

Justitsministeriet

Germania

Bundesministerium der Justiz

Estonia

Riigiprokuratuur

Irlanda

The Office of the Attorney General

Grecia

Υπουργείο Δικαιοσύνης, Διαφάνειας και Ανθρωπίνων Δικαιωμάτων

Spania

Consejo General del Poder Judicial

Franța

Ministère de la justice

Croația

Zamjenik Glavnog državnog odvjetnika

Italia

Ministero della Giustizia

Cipru

Γενικός Εισαγγελέας της Δημοκρατίας

Letonia

Latvijas Republikas Ģenerālprokuratūra

Lituania

Lietuvos Respublikos generalinė prokuratūra

Luxemburg

Parquet général

Ungaria

Közigazgatási és Igazságügyi Minisztérium

Malta

Avukat Ġenerali

Țările de Jos

Minister van Veiligheid en Justitie

Austria

Bundesministerium für Justiz

Polonia

Ministerstwo Sprawiedliwości

Portugalia

Ministro da Justiça

România

Parchetul de pe lângă Înalta Curte de Casație și Justiție

Slovenia

Ministrstvo za pravosodje

Slovacia

Minister spravodlivosti

Finlanda

Keskusrikospoliisi

Suedia

Åklagarmyndigheten

Regatul Unit

Her Majesty’s Attorney General (for witnesses or experts residing in England or Wales)

Her Majesty’s Advocate General (for witnesses or experts residing in Scotland)

Her Majesty’s Attorney General (for witnesses or experts residing in Northern Ireland)